<classify> KATIKA kuelekea sikukuu za mwisho wa mwaka, Kamanda wa Kikosi cha Polisi Tazara DCP, Advera Bulimba ametoa onyo kali kwa wenye tabia za kihalifu, kuacha mara moja na atakayethubutu kufanya uhalifu wowote, watamchukulia hatua kali za kisheria.Pia, amewataka wananchi kutoa taarifa za wahalifu, wanaowaibia abiria wanaosafiri na treni ya Reli ya Tazara na wale wanaohujumu reli hiyo kwa kungoa mataruma yake.Amesema jana kuwa kikosi chake kimejipanga vizuri, kulinda miundombinu ya reli na kuhakikisha usalama wa abiria wanaosafirisha kupitia reli hiyo wanakuwa salama wakati wote wa safari yao.Aliongeza kuwa wapo baadhi ya watu wasio waaminifu, ambao hupenda kutumia kipindi hiki cha sikukuu za mwisho wa mwaka, kujipatia kipato kisicho halali kwa kuwaibia abiria ama kuhujumu njia ya reli.Aidha, Kamanda Bulimba amesema kikosi kimejipanga vizuri na tayari askari wa intelijensia, makachero na askari wa mbwa, wamesambazwa maeneo mbalimbali ya kikosi hicho kuanzia Tazara Dar es Salaam hadi Tunduma.Alitoa onyo kali kwa wenye tabia za kihalifu, kuacha mara moja na atakayethubutu kufanya uhalifu wowote, watamchukulia hatua kali za kisheria.  <topic>: KITAIFA 